CELEX: 32022D0310
Language: da
Date: 2022-02-17 00:00:00
Title: Den Europæiske Centralbanks afgørelse (EU) 2022/310 af 17. februar 2022 om ændring af Den Europæiske Centralbanks afgørelse (EU) 2019/1743 om forrentning af beholdninger af overskudsreserver og visse indlån (ECB/2022/5)

25.2.2022   
               
               
                  DA
               
               
                  Den Europæiske Unions Tidende
               
               
                  L 46/140
               
            
         DEN EUROPÆISKE CENTRALBANKS AFGØRELSE (EU) 2022/310
         af 17. februar 2022
         om ændring af Den Europæiske Centralbanks afgørelse (EU) 2019/1743 om forrentning af beholdninger af overskudsreserver og visse indlån (ECB/2022/5)
         STYRELSESRÅDET FOR DEN EUROPÆISKE CENTRALBANK HAR —
         under henvisning til traktaten om Den Europæiske Unions funktionsmåde, særlig artikel 127, stk. 2, første led,
         under henvisning til statutten for Det Europæiske System af Centralbanker og Den Europæiske Centralbank, særlig artikel 3.1, første led, og artikel 17-19, og
         ud fra følgende betragtninger:
         
                     (1)
                  
                  
                     Forrentningen af visse indlån fra enheder i Unionen hos Den Europæiske Centralbank (ECB) (undtagen de, der er undtaget fra negative renter) som omhandlet i Den Europæiske Centralbanks afgørelse (EU) 2019/1743 (ECB/2019/31) (1) bør bringes i overensstemmelse med forrentningen af statslige indskud i henhold til Den Europæiske Centralbanks retningslinje (EU) 2019/671(ECB/2019/7) (2) med henblik på at sikre konsekvens hvad angår forrentningen af sammenlignelige indskud på tværs af Eurosystemet. For at gøre det muligt at ændre de relevante kontraktmæssige ordninger mellem ECB og de offentlige myndigheder i Unionen i overensstemmelse hermed, bør denne afgørelse finde anvendelse fra 4. april 2022.
                  
               
                     (2)
                  
                  
                     Afgørelse (EU) 2019/1743 (ECB/2019/31) bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Ændring
            Artikel 2 i afgørelse (EU) 2019/1743 (ECB/2019/31) affattes således:
            
               
                  »Artikel 2
                  Forrentning af visse indlån hos ECB
                  
                     1.   Konti, der holdes hos ECB i overensstemmelse med Den Europæiske Centralbanks afgørelse ECB/2003/14 (3)*, ECB/2010/31 (4)* og ECB/2010/17 (5)* og Rådets forordning (EU) 2020/672 (6)* forrentes således:
                     
                                 a)
                              
                              
                                 hvis renten for indlånsfaciliteten på den relevante kalenderdag er nul eller højere (positiv), med nul procent eller den korte eurorente (€STR), alt efter hvilken, der er lavest
                              
                           
                                 b)
                              
                              
                                 hvis renten for indlånsfaciliteten på den relevante kalenderdag er lavere end nul (negativ), med renten for indlånsfaciliteten eller den korte eurorente (€STR), alt efter hvilken, der er lavest.
                              
                           Hvis det imidlertid er nødvendigt, at indlån holdes på disse konti forud for dagen, på hvilken en betaling skal foretages i henhold til de retlige eller aftalemæssige regler, der gælder for den relevante facilitet, skal sådanne indlån forrentes med nul procent eller med den korte eurorente (€STR), alt efter hvilken, der er højest, i denne foreløbige periode.
                  
                  
                     2.   Den særlige konto, der holdes hos ECB i overensstemmelse med artikel 13, stk. 2, i Kommissionens gennemførelsesafgørelse af 14. april 2021 om oprettelsen af de nødvendige ordninger for administration af lånoptagelsestransaktionerne i henhold til Rådets afgørelse (EU, Euratom) 2020/2053 og for långivningstransaktioner i forbindelse med lån ydet i henhold til artikel 15 i Europa-Parlamentets og Rådets forordning (EU) 2021/241 (7)* med henblik på kontantbeholdninger som omhandlet i artiklen, forrentes med nul procent eller den korte eurorente (€STR), alt efter hvad der er højest, undtagen hvis det samlede beløb for indskud på denne konto, som er fastsat for den pågældende særlige konto, overstiger 20 mia. EUR, i hvilket tilfælde det overskydende beløb forrentes således:
                     
                                 a)
                              
                              
                                 hvis renten for indlånsfaciliteten på den relevante kalenderdag er nul eller højere (positiv), med nul procent eller den korte eurorente (€STR), alt efter hvilken, der er lavest
                              
                           
                                 b)
                              
                              
                                 hvis renten for indlånsfaciliteten på den relevante kalenderdag er lavere end nul (negativ), med renten for indlånsfaciliteten eller den korte eurorente (€STR), alt efter hvilken, der er lavest.
                              
                           
               
            
         
         
            Artikel 2
            Ikrafttrædelse
            
               1.   Denne afgørelse træder i kraft fem dage efter dens offentliggørelse i Den Europæiske Unions Tidende.
            
            
               2.   Den finder anvendelse fra 4. april 2022.
            
         
         
            Udfærdiget i Frankfurt am Main, den 17. februar 2022.
            
               
                  For ECB's Styrelsesråd
               
               Christine LAGARDE
               
                  Formand for ECB
               
            
         
         
            (1)  Den Europæiske Centralbanks afgørelse (EU) 2019/1743 af 15. oktober 2019 om forrentning af beholdninger af overskudsreserver og visse indlån (ECB/2019/31) (EUT L 267 af 21.10.2019, s. 12).
         
            (2)  Retningslinje (EU) 2019/671 af 9. april 2019 om de nationale centralbankers indenlandske operationer i forbindelse med forvaltningen af aktiver og passiver (ECB/2019/7) (EUT L 113 af 29.4.2019, s. 11).